Diari Oficial de la Generalitat Valenciana


Sumari del DOGV 9714, del 30-10-2023 (2023/10708)

RESOLUCIÓ de 26 d'octubre de 2023, de la Conselleria d'Agricultura, Ramaderia i Pesca, per la qual s'amplia el termini de justificació de les ajudes destinades a inversions en matèria de bioseguretat per a la millora o construcció de centres de neteja i desinfecció de vehicles de transport per carretera de bestiar, en el marc del Pla de recuperació, transformació i resiliència per a l'exercici 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9714

Data del DOGV
:   30-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10114


Data del document
:   26-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * ajuda pública

RESOLUCIÓ de 26 d'octubre de 2023, de la Conselleria d'Agricultura, Ramaderia i Pesca, per la qual s'amplia el termini de justificació de les ajudes destinades a inversions en matèria de bioseguretat per a la millora o construcció de centres de neteja i desinfecció de vehicles de transport per carretera de bestiar, en el marc del Pla de recuperació, transformació i resiliència per a l'exercici 2023. [2023/10703]  
El Reial decret 949/2021, de 2 de novembre, va aprovar les bases reguladores per a la concessió de subvencions destinades a inversions en matèria de bioseguretat per a la millora o construcció de centres de neteja i desinfecció de vehicles de transport per carretera de bestiar, així com per a inversions en vivers, escomeses per determinats productors de matèries vegetals de reproducció, en el marc del Pla de recuperació, transformació i resiliència (BOE 263, 03.11.2021).  
  
Mitjançant la Resolució de 22 de maig de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, es van convocar per a aquest exercici les ajudes destinades a inversions en matèria de bioseguretat per a la millora o construcció de centres de neteja i desinfecció de vehicles de transport per carretera de bestiar, en el marc del Pla de recuperació, transformació i resiliència (DOGV 9604, 26.05.2023).  
L'apartat seté, Terminis, de la Resolució de 22 de maig de 2023, disposa que «el termini de justificació de les inversions per a l'exercici 2023 finalitza el dia 2 de novembre de 2023».  
Instruïts els procediments de tramitació dels expedients conforme al que s'estableix en la resolució de convocatòria, i atés el crèdit disponible per a la present convocatòria, es va publicar la Resolució de 10 d'octubre de 2023, del conseller d'Agricultura, Ramaderia i Pesca, per la qual es dona publicitat del tràmit administratiu de concessió de les destinades a inversions en matèria de bioseguretat per a la millora o construcció de centres de neteja i desinfecció de vehicles de transport per carretera de bestiar, en el marc del Pla de recuperació, transformació i resiliència (DOGV 9704, 16.10.2023), sense constar en la publicació els annexos indicats en la resolució esmentada anteriorment i que, advertit l'error, van ser publicats en el DOGV núm. 9709 de data 23 d'octubre de 2023.  
Exposat això, i davant la impossibilitat que els beneficiaris puguen dur a terme el compliment del termini previst de justificació per a l'efectiva i total execució de les inversions objecte de subvenció, posada de manifest per les persones interessades, davant la impossibilitat material i d'execució de la inversió subvencionada dins del termini i per a garantir l'efectivitat de les subvencions concedides, així com el compliment de la finalitat que tenen aquestes, evitant així el decaïment de l'objecte de la convocatòria i considerant la proximitat entre la data de la resolució de concessió de l'ajuda i la data de justificació prevista en la convocatòria, es fa necessària l'ampliació del termini previst en l'apartat seté de la convocatòria.  
Vist que l'article 32.1 de la Llei 39/2015, d'1 d'octubre, del procediment administratiu comú de les administracions públiques, assenyala que l'Administració, excepte precepte en contra, podrà concedir d'ofici o a instàncies de part de les persones interessades una ampliació dels terminis establits que no excedisca de la meitat d'aquests si les circumstàncies ho aconsellen i amb això no es perjudiquen drets de tercers, i caldrà notificar l'acord als interessats. L'apartat 3 del mateix precepte estableix que, en cap cas, podran ser objecte d'ampliació els terminis ja vençuts, així com que els acords sobre ampliació de terminis o sobre la seua denegació no seran susceptibles de recurs, sense perjudici del que siga procedent contra la resolució que pose fi al procediment.  
  
Considerant que l'article 35.1e de la Llei 39/2015, d'1 d'octubre, del procediment administratiu comú de les administracions públiques, estableix l'obligació de motivació de l'ampliació del termini per a la justificació de les ajudes.  
En virtut de l'exposat anteriorment, a proposta del subdirector general d'Agricultura i Ramaderia, en l'exercici de les atribucions que tinc delegades mitjançant la Resolució de 22 de maig de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, i en concordança amb el Decret 146/2023, de 5 de setembre, del Consell, pel qual s'aprova el Reglament orgànic i funcional de la Conselleria d'Agricultura, Ramaderia i Pesca, resolc:  
  
  
Primer  
Ampliar, fins al 20 de novembre de 2023, el termini de justificació de les inversions indicat en l'apartat seté de la Resolució de 22 de maig de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2023 les ajudes destinades a inversions en matèria de bioseguretat per a la millora o construcció de centres de neteja i desinfecció de vehicles de transport per carretera de bestiar, en el marc del Pla de recuperació, transformació i resiliència.  
  
Segon  
Notificar a les persones interessades l'acord d'ampliació de termini utilitzant per a això el mitjà establit en les normes que regulen la convocatòria esmentada en l'apartat anterior.  
  
Tercer  
Contra la present resolució no es pot interposar cap recurs, de conformitat amb el que s'estableix en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 26 d'octubre de 2023.- El conseller d'Agricultura, Ramaderia i Pesca, p. d. (R 22.05.2023; DOGV 9604, 26.05.2023), la directora general de Producció Agrícola i Ramaderia: Leticia Sanchiz Becquet.